Chrisann Gordon-Powell

**Chrisann Gordon-Powell** (født 18. september 1994) er en jamaicansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 400 meter stafett der hun tok gull. Hun tok sølv på 4 x 400 meter stafett under Sommer-OL 2016.

## Idrettskarriere
### 2009 - 2011
Gordon deltok i CARIFTA Games 2009, og vant der 800 meter i U17-klassen. I 2010 ble hun jamaicansk U18-mester på 400 meter, og hun ble nummer to på 400 meter i U17-klassen under CAC-mesterskapet i friidrett for junior 2010, bak Shaunae Miller. Hun ble tatt ut til å delta i Junior-VM i friidrett 2010 (U20), og fikk der bronse på 4 x 400 meter stafett. Under CARIFTA Games 2011 fikk hun sølv på 400 meter i U20-klassen, og Jamaica vant 4 x 400 meter stafett. Hun deltok i Ungdoms-VM i friidrett 2011, og ble der nummer sju på 400 meter, og Jamaica vant der 4 x 400 meter stafett. Hun vant 400 meter under Panamerikansk juniormesterskap i friidrett 2011.

### 2012 - 2014
Under det jamaicanske juniormesterskapet i friidrett 2012 ble hun nummer to på 400 meter, og under det jamaicanske mesterskapet i friidrett ble hun slått ut i semifinalen på 400 meter. Hun deltok på 400 meter under Junior-VM i friidrett 2012, og kom der på sjuendeplass. CARIFTA Games 2013 ble arrangert på Bahamas, og fikk der sølv på 400 meter i U20-klassen og gull på 4 x 400 meter stafett. Under CAC-mesterskapet i friidrett 2013 (Central American and Caribbean Championships) fikk hun sølv på 400 meter, bak Kadecia Baird. Hun ble nummer sju på 400 meter under jamaicansk mesterskap i friidrett 2014.

### 2015 - 2016
Hun ble nummer fem på 400 meter under jamaicansk mesterskap i friidrett 2015, og hun deltok på jamaicas stafettlag som fikk sølv på 4 x 400 meter stafett under Panamerikanske leker 2015. Der kom hun på fjerdeplass på 400 meter. Under VM i friidrett 2015 deltok hun på 4 x 400 meter stafett, der Jamaica vant. Hun løp der i forsøksheatet, men ikke i finalen. 

I forbindelse med studier ved University of Texas i Austin kom hun på andreplass på 400 meter under Big 12 Indoor Championships i 2016, og under NCAA-mesterskapet innendørs fikk hun bronse på 400 meter og gull på 4 x 400 meter stafett. Hun kom på andreplass på 400 meter under Big 12 Championships utendørs, og hun kom på femteplass på 400 meter under NCAA-mesterskapet utendørs 2016. Hun ble nummer seks på 400 meter under jamaicansk mesterskap i friidrett 2016. I juli deltok hun i NACAC-mesterskapet i friidrett (U23) 2016, og fikk der gull på 400 meter og sølv på 4 x 400 meter stafett. Under Sommer-OL 2016 fikk hun sølv på 4 x 400 meter stafett sammen med Christine Day, Anneisha McLaughlin-Whilby, Novlene Williams-Mills, Stephenie Ann McPherson og Shericka Jackson.

### 2017 - 2018
I innendørssesongen 2017 vant hun 400 meter under Big 12 Indoor Championships, og under NCAA-mesterskapet innendørs ble hun nummer sju. Utendørs fikk hun gull på 400 meter og 4 x 400 meter stafett under Big 12 Championships, og hun ble NCAA-mester på 400 meter i juni 2017. Hun ble nummer to på 400 meter under jamaicansk mesterskap i friidrett 2017. Hun deltok i VM i friidrett 2017, og fikk der tiendeplass beste tid i semifinalene på 400 meter, og nådde ikke finalen. Jamaica nådde finalen på 4 x 400 meter stafett, der Gordon løp første etappe, men Anneisha McLaughlin-Whilby fikk en strekkskade på andre etappe, og måtte bryte. Gordon avsluttet sesongen med Diamond League-stevnet British Grand Prix, og ble der nummer sju på 400 meter.

Hun konkurrerte mindre i 2018, men deltok i blant annet Jamaica International Invitational 2018, der hun ble nummer fire på 400 meter, og hun ble nummer seks på samme distanse under Gyulai István Memorial i Ungarn.

### 2019 - 2022
Gordon deltok i Stafett-VM i friidrett 2019, der Jamaica kom på femteplass på 4 x 400 meter stafett. Under jamaicansk mesterskap i friidrett 2019 brøt hun under semifinalen på 400 meter, og under jamaicansk mesterskap i friidrett 2021 ble hun slått ut i forsøksheatet på 400 meter. I 2022 deltok hun for første gang på 800 meter under jamaicansk mesterskap i friidrett 2022, og vant der sin første nasjonale tittel. Hun løp også 800 meter under VM i friidrett 2022, men ble der slått ut i forsøksheatet.

## Referanser


## Eksterne lenker
*